Ɣef temsalt-agi n usetrer ay tebna tezrawt-nteɣ ladɣa timsalin n tira d usegzi aynutlayan akked temsalt n yinumak n kra n tedfayin (wawalen) : tira s yettwaru umawal n Bulifa d taqburt, tugem-d aṭas deg yilugan n tira n tutlayt tafransist, tira-agi yeǧǧa-tt lweqt tura, tlaq tira yeddan tura, tin ssemrasen yiselmaden d yinelmaden akked wid yettarun ; d ayen i neɛreḍ ad t-neg deg tezrawt-agi nteɣ, nbeddel tira n Bulifa s tin ssexdamen tura deg yiɣerbazen d tesdawiyin. Syen ɣer-s, akken neẓra, amawal n Bulifa d asinutlayan, maca ass-a, yenǧer ubrid ɣer usnulfu n yisegzawalen aynutlayanen ; ɣef waya i neɛreḍ ad nerr tibadutin yellan s tefransist s teqbaylit, akka ad ad nesɛu xeṛṣum aḥric seg umawal-agi d ynutlayan ; maca llan kra n wawalen iwumi nerna kra, acku yennerna unamek-nsen seg 1913 ar ass-a ladɣa s usemɣer anamkan.